
2026-10-30 Nr. 	26PRK-676

Antrinės pakuotės pardavimo sąlygos


Bendrosios nuostatos

1. AB „Energijos skirstymo operatorius“ (toliau – Pardavėjas), įmonės kodas  304151376, buveinės adresas Laisvės pr. 10, Vilnius, naudotą antrinę pakuotę (toliau – Prekės) konkurso būdu (toliau – Konkursas) ir kviečia suinteresuotus Prekių įsigijimu subjektus (toliau – Dalyvius) pateikti pasiūlymus Prekėms pirkti.
2. Dalyviai gali prašyti, kad Pardavėjas pateiktų Konkurso dokumentų paaiškinimus. Pardavėjas atsakys į kiekvieną rašytinį prašymą paaiškinti Konkurso dokumentus (toliau – Sąlygos), jeigu jis gautas ne vėliau kaip prieš 3 (tris) kalendorines dienas iki galutinio Konkurso pasiūlymų pateikimo termino pabaigos.
3. Šio pardavimo metu su Dalyviais, atrinktais pagal Sąlygas, gali būti deramasi dėl pasiūlymo kainos bei visų kitų pasiūlymo sąlygų. Į derybas, jei jos bus vykdomos, bus pakviesti visi Dalyviai, kurie atitinka šių Sąlygų reikalavimus. Derybos bus vykdomos iki Dalyvių galutinių pasiūlymų pateikimo. 
4. Pardavėjas turi teisę nutraukti Konkursą bet kuriuo metu iki pirkimo – pardavimo sutarties sudarymo dėl bet kokių aplinkybių.
5. Dalyvis, norėdamas išsiaiškinti bet kokius su šiuo Konkursu susijusius klausimus, gali kreiptis į Logistikos skyriaus vyresniąją vadybininkę Eimantę Paplauskaitę, mob. +370 629 88133, el. p. eimante.paplauskaite@eso.lt.
6. Dėl Prekių techninių specifikacijų kreiptis į Logistikos skyriaus sandėlio operacijų komandos vadovą Saulių Juškevičių, mob. +370 686 31129, el. p. saulius.juskevicius@eso.lt .
7. Dalyvis, pateikdamas pasiūlymą patvirtina, kad susipažino su Sąlygomis ir su jomis sutinka.

Pardavimo objektas

8. Parduodamos Prekės – naudota antrinė pakuotė, nurodyta šių Sąlygų 1 priede. Parduodamų prekių nuotraukos pateiktos Sąlygų 3 priede.
9. Pardavimo objektas skaidomas į 2 dalis. Prekių buvimo adresas nurodytas Sąlygų 1 priede.

Prekių atsiėmimo sąlygos

10. Laimėjęs konkursą dalyvis (toliau – Pirkėjas) arba jo įgalioti asmenys savo lėšomis turės pasiimti Prekes iš jų buvimo vietos, nurodytos Sąlygų 1 priede.
11. Visos su Prekių atsiėmimu, pakrovimu, ir transportavimu susijusios išlaidos tenka laimėjusiam Pirkėjui ir Pardavėjas jų nekompensuoja. Konkursą laimėjęs Pirkėjas įsipareigoja, atsiimant Prekes ir jo buvimo vietos, palikti teritoriją tvarkingą, atitinkančią saugumo reikalavimus. Minimalus vienu kartu perduodamų Prekių kiekis iš pranešime nurodyto pardavėjo sandėlio: Mediniai padėklų dangčiai (800x1200 mm) – 60 vnt., Popieriaus ir kartono pakuotės – 300 kg.
12. Pirkėjas įsigytas Prekes privalo atsiimti iš jų buvimo vietos, savo pajėgumais ir lėšomis per 15 (penkiolika) kalendorinių dienų nuo Pardavėjo pranešimo (užsakymo) perdavimo dienos iš pranešime nurodytų pardavėjo sandėlių. Jei Konkursą laimėjęs dalyvis neatsiims Prekių per nurodytą terminą, privalės mokėti Pardavėjui 0,1 (vienos dešimtosios) proc. dydžio delspinigius, skaičiuojamus nuo laiku nepaimtų Prekių vertės už kiekvieną uždelstą dieną. Dalyvis taip pat įsipareigos atlyginti Pardavėjui išlaidas, patirtas dėl Prekių saugojimo, jei Pirkėjas nevykdys ar netinkamai vykdys įsipareigojimą atsiimti Prekes per nurodytą terminą. Pirkėjas perduodamą Prekių kiekį turės paimti pagal Pardavėjo pateiktus ir su Pirkėju suderintus raštiškus pranešimus (užsakymus), kuriuose bus nurodoma Prekių pasiėmimo vieta - Pirkėjo sandėlis, iš kurio bus pasiimamos Prekės, preliminari Prekių apimtis, Prekių pasiėmimo terminai. 
13. Visos su Prekių atsiėmimu, pakrovimu, ir transportavimu susijusios išlaidos tenka Pirkėjui ir Pardavėjas jų nekompensuoja. Pirkėjas įsipareigoja, atsiimant Prekes iš jų buvimo vietos, palikti teritoriją tvarkingą ir atitinkančią saugos reikalavimus.
14. Prekių atsitiktinio žuvimo, sugadinimo ar praradimo rizika nuo Prekių perdavimo Pirkėjui momento tenka Pirkėjui.
15. Prekės negali būti ardomos Pardavėjo teritorijoje.

Kaina ir mokėjimo sąlygos

16. Prekės parduodamos už didžiausią pasiūlytą kainą, bet ne mažesnę nei Sąlygų 1 priede nurodyta pradinė Prekių kaina.
17. Parduodamų Prekių kaina, kurią Dalyvis nurodo savo pasiūlyme, apima visas Dalyvio išlaidas ir mokesčius, mokėtinus pagal galiojančius Lietuvos Respublikos teisės aktus, taip pat Dalyvio išlaidas Sąlygų 10, 12, 13 punktuose numatytiems įsipareigojimams vykdyti.
18. Pirkėjas sumoka Pardavėjui už Prekes per 30 (trisdešimt) kalendorinių dienų nuo PVM sąskaitos faktūros pateikimo.
19. Pirkėjas, nesumokėjęs Pardavėjui už Prekes per Sąlygų 18 punkte nurodytą terminą, Pardavėjui moka 0,05 (penkių šimtųjų) procento nuo laiku nesumokėtos sumos dydžio delspinigius už kiekvieną uždelstą dieną.

Konkurso pasiūlymų rengimas ir pateikimas

20. Dalyvis pateikia pasiūlymą užpildydamas Sąlygų 2 priedą. Sąlygų 2 priede nurodomas dalyvio pavadinimas, adresas, už pasiūlymą atsakingo asmens vardas, pavardė, el. paštas, tel. numeris, siūloma (-os) pardavimo objekto dalies (-ių) kaina (-os).
21. Pasiūlymas turi būti pasirašytas Dalyvio (jei konkurse dalyvauja fizinis asmuo) ar Dalyvio įmonės vadovo (jei konkurse dalyvauja juridinis asmuo), arba jų įgaliotų atstovų. Jei Pasiūlymą pasirašo įgaliotas asmuo, kartu su pasiūlymu pateikiamas įgaliojimus patvirtinantis dokumentas.
22. Jei Dalyvis yra juridinis asmuo, kartu su pasiūlymu turi pateikti juridinio asmens registravimo pažymėjimo kopiją arba Juridinių asmenų registro trumpąjį išrašą.
23. Pasiūlymas ir šių Sąlygų 21, 22 punktuose nurodyti dokumentai turi būti pasirašyti elektroniniu parašu arba pateikiamos pasirašytų originalių dokumentų kopijos .pdf formatu. 
24. Pasiūlymas ir šių Sąlygų 21, 22 punktuose nurodyti dokumentai turi būti pateikti iki 2026 m. lapkričio 17 d. 10.00 val. 
25. Konkurso Dalyvis pasiūlymą ir šių Sąlygų 21, 22 punktuose nurodytus dokumentus turi pateikti el. paštu: pardavimai@eso.lt, el. laiško temoje („subject“) nurodyti: „Neatidaryti iki 2026-11-17 10:00 val. Antrinės pakuotės pardavimo konkursui“. 
26. Dalyvis savo vardu gali pateikti tik vieną pasiūlymą. Tuo atveju, jei vienas Dalyvis savo vardu pateikia du ar daugiau pasiūlymų skirtingomis kainomis, galiojančiu laikomas pasiūlymas su didžiausia pasiūlyta kaina.
27. Visi pasiūlymai turi galioti ne mažiau kaip 30 (trisdešimt) kalendorinių dienų nuo susipažinimo su pasiūlymais dienos. 
28. Jei pasiūlymas gaunamas po pasiūlymų galutinio pateikimo termino, nurodyto Sąlygų 24 punkte, jis nėra vertinamas. 
29. Pasiūlymą pateikęs Pirkėjas, iki pasiūlymų galutinio pateikimo termino, turi teisę atsisakyti dalyvauti konkurse ir atšaukti pateiktą pasiūlymą. 
30. Pardavėjas turi teisę prašyti, kad Dalyvis paaiškintų pateiktą pasiūlymą.
31. Pardavėjas turi teisę pakeisti ar papildyti pardavimo Sąlygas iki galutinio pasiūlymų pateikimo termino. Visi pasiūlymus pateikę Dalyviai apie tai informuojami raštu.

Konkurso pasiūlymų vertinimas, palyginimas bei pasiūlymo pripažinimas laimėjusiu

32. Su pasiūlymais susipažįstama 2026 m. lapkričio 17 d. 10.01 val. 
33. Vertinami ir lyginami tik Konkurso Sąlygose išdėstytus reikalavimus atitinkantys pasiūlymai. 
34. Laimėjusiu bus laikomas pasiūlymas, kuriame bus nurodyta (pasiūlyta) didžiausia parduodamų Prekių kaina EUR be PVM. Jei du ar daugiau Dalyvių pasiūlė vienodą kainą ir ji yra didžiausia, tai laimėjusiu pripažįstamas anksčiausiai dokumentus pateikusio Dalyvio pasiūlymas. 
35. Dalyviai į pasiūlymų vertinimo procedūrą nekviečiami ir jiems neteikiama informacija, susijusi su Konkurso pasiūlymų, vertinimu ir palyginimu. 
36. Jei iki nustatyto galutinio Konkurso pasiūlymų pateikimo termino negautas nė vienas pasiūlymas arba visi pasiūlymai atmetami, Konkursas laikomos neįvykusiu ir Konkurso procedūros yra nutraukiamos. Jei gautas bent vienas pasiūlymas, atitinkantis Konkurso Sąlygas, Konkursas laikomas įvykusiu.
37. Pardavėjas gali priimti sprendimą nutraukti Konkursą arba atmesti visus Konkurso pasiūlymus, kai:
37.1. Dalyvio pasiūlyta per maža Pasiūlymo kaina, kuri yra nepriimtina Pardavėjui;
37.2. visi pateikti pasiūlymai neatitinka pardavimo Sąlygose nustatytų reikalavimų;
37.3. atsirado aplinkybių, kurių negalima buvo numatyti;
37.4. iki nustatyto galutinio pasiūlymų pateikimo termino negautas nei vienas pasiūlymas.
38. Pardavėjas turi teisę nutraukti Konkursą bet kuriuo metu iki pirkimo – pardavimo sutarties sudarymo dėl bet kokių aplinkybių.
39. Pardavėjui priėmus sprendimą nutraukti Konkursą arba atmesti visus Konkurso pasiūlymus ne vėliau kaip per 5 (penkias) darbo dienas nuo sprendimo apie Konkurso nutraukimą arba pasiūlymų atmetimą, visiems pasiūlymus pateikusiems asmenims išsiunčiami pranešimai apie Konkurso nutraukimą arba visų Konkurso pasiūlymų atmetimą.

Pirkimo – pardavimo sutarties sudarymas

40. Dalyviui, kurio pasiūlymas pripažintas laimėjusiu, apie tai pranešama raštu ne vėliau kaip per 5 (penkias) darbo dienas po sprendimo priėmimo ir jis kviečiamas sudaryti Sutartį.
41. Sutartį - projektą paruoš ir pateiks pasirašymui Pardavėjas.
42. Sutartis įsigalios nuo Sutarties pasirašymo ir galios 12 (dvylika) mėnesių. Jeigu likus iki šios
Sutarties galiojimo termino pabaigos ne mažiau kaip 90 (devyniasdešimt) kalendorinių dienų nei viena iš Šalių raštu nepateiks pageidavimo nepratęsti Sutarties galiojimo, Sutartis tokiomis pat sąlygomis bus pratęsiama dar 12 (dvylikos) mėnesių laikotarpiui. Sutarties pratęsimo sąlyga gali būti taikoma ne daugiau nei 2 (du) kartus. 
43. Pardavėjas neįsipareigoja parduoti Pirkėjui viso Prekių kiekio. Esant kitam Prekių kiekiui sandėlyje nei nurodyta Sąlygų 1 priede, Pirkėjas sumokės Pardavėjui Prekių kainą už faktiškai perduotą Prekes pagal pasiūlytą vieneto įkainį.
44. Jei Dalyvis, kurio pasiūlymas pripažintas laimėjusiu, atsisako sudaryti pirkimo – pardavimo sutartį, Konkurso dokumentuose ir/ar jo pasiūlyme nurodytomis sąlygomis, Pardavėjas turi teisę siūlyti sudaryti pirkimo – pardavimo sutartį tam Dalyviui, kurio pasiūlymas pagal nustatytus vertinimo kriterijus yra pirmas po atsisakiusiojo sudaryti pirkimo – pardavimo sutartį Pirkėjo pasiūlymo.
45. Pasibaigus pardavimo procedūroms Pardavėjas informuoja visus Dalyvius nurodydamas Pasiūlymų eilę.

Baigiamosios nuostatos

46. Pardavėjas nekompensuoja ir neatsako už konkurso dalyvių patirtas išlaidas, susijusias su dalyvavimu konkurse.
47. Pardavimas atliekamas laikantis lygiateisiškumo, nediskriminavimo, skaidrumo principų ir konfidencialumo reikalavimų.
48. Informacija apie Konkursą taip pat skelbiama Pardavėjo interneto svetainėje www.eso.lt.
49. Pardavėjas turi teisę pasibaigus pardavimo procedūroms viešai skelbti Prekių pardavimo kainą Pardavėjo interneto svetainėje www.eso.lt.
50. Bet kokie Pardavėjo ir Dalyvių tarpusavio santykiai, nenumatyti šiose Sąlygose, reguliuojami Lietuvos Respublikos teisės aktais. Bet kokie ginčai tarp Pardavėjo ir Dalyvių, taip pat Konkursą laimėjusio dalyvio, sprendžiami Lietuvos Respublikos įstatymų ir kitų teisės aktų nustatyta tvarka.
                   

Priedai: 

1 priedas. Parduodamų prekių aprašas ir pradinė kaina;
2 priedas. Pasiūlymo forma;


Organizacijos veiklos palaikymo departamento vadovė                                          Raimonda Košicė
                                                             






Sąlygų 1 priedas

PARDUODAMŲ PREKIŲ APRAŠAS IR PRADINĖ KAINA


	Pardavimo objekto dalies Nr.
	Prekių aprašas
	Prekių buvimo adresas, kontaktinis asmuo
	Turto/ atsargų mato vnt.
	Preliminarus kiekis, mato vnt. / 3 m.*

	Pradinė pardavimo kaina, Eur be PVM / mato vnt.

	1
	Popieriaus ir kartono pakuotės
	Martinavos g. 8, Martinavos km., Karmėlavos sen., Kauno raj.
Saulius Juškevičius, el. p. saulius.juskevicius@eso.lt , mob. +370 686 31129
	t
	42
	4,72

	2
	Mediniai padėklų dangčiai (800x1200 mm)
	Martinavos g. 8, Martinavos km., Karmėlavos sen., Kauno raj.
Saulius Juškevičius, el. p. saulius.juskevicius@eso.lt , mob. +370 686 31129
	vnt.
	3600
	0,01































 * Preliminarus 3 metų kiekis, Pardavėjas neįsipareigoja parduoti viso nurodyto Prekių kiekio.

Sąlygų 2 priedas

PASIŪLYMAS

2026 -___-___

	Dalyvio pavadinimas/ vardas pavardė
	

	Dalyvio adresas
	

	Už pasiūlymą atsakingo asmens 
vardas, pavardė
	

	El. paštas
	

	Telefono numeris
	



           
Šiuo pasiūlymu pažymime, kad su Prekių būkle esame susipažinę ir sutinkame su apmokėjimo ir kitomis Prekių pardavimo konkurso sąlygomis. 
Patvirtiname, kad:
· visa pasiūlyme pateikta informacija yra teisinga; 
· nėra nuslėpta informacijos, kurią buvo prašoma pateikti konkurso sąlygose;
· nesame susiję su kita šiame konkurse dalyvaujančia įmone ir/ar asmeniu. 

Siūlome šią Prekių kainą:

	Pardavimo objekto dalies Nr.
	Prekių aprašas
	Prekių buvimo adresas, kontaktinis asmuo
	Turto/ atsargų mato vnt.
	Preliminarus kiekis, vnt. / 3 m.*
	Kaina, Eur be PVM / mato vnt.

	1
	Popieriaus ir kartono pakuotės
	Martinavos g. 8, Martinavos km., Karmėlavos sen., Kauno raj., Saulius Juškevičius, el. p. saulius.juskevicius@eso.lt  , mob. +370 686 31129
	t
	42
	

	2
	Mediniai padėklų dangčiai (800x1200 mm)
	Martinavos g. 8, Martinavos km., Karmėlavos sen., Kauno raj., Saulius Juškevičius, el. p. saulius.juskevicius@eso.lt  , mob. +370 686 31129
	vnt.
	3600
	

	Suma EUR be PVM
	

	PVM 21%
	

	Suma EUR su PVM
	




Pasiūlymas galioja iki (ne mažiau kaip 30 (trisdešimt) kalendorinių dienų): __________________






Vardas, pavardė  ..................................		Parašas..........................   








* Preliminarus 3 metų kiekis, Pardavėjas neįsipareigoja parduoti viso nurodyto Prekių kiekio.

